**TÖÖVÕTULEPING nr ­­3-6.11/2024/**

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab juhatuse liikme 19.05.2023 käskkirjaga nr 1-5/45 antud volituse alusel looduskaitseosakonna looduskaitsetööde juht **Küllike Kuusik,** ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** riigihanke 1-47/3126 „**Selisoo servaalade veerežiimi taastamistööd**“ (viitenumber 278212) tulemusena alljärgnevas:

# 1. Lepingu dokumendid

1.1. Lepingu dokumendid koosnevad käesolevast lepingust, lepingu sõlmimisel olemasolevatest lepingu lisadest ja pärast lepingu sõlmimist poolte poolt alla kirjutatud lepingu dokumentide muudatustest, täiendustest ja lisadest.

1.2. Lepingu sõlmimisel on lepingul järgmised lisad, edaspidi **lisa** või koos **lisad**:

Lisa 1 - RMK keskkonnanõuded, isikukaitsevahendite kasutamise nõuded;

Lisa 2 - poolt esitatud hanke hinnapakkumus;

Lisa 3 – Andmetöötluse tingimused volitatud töötlejale

Lisa 4 ­- Riigihanke „Selisoo servaalade veerežiimi taastamistööd“ (viitenumber 278212) alusdokumendid.

1.3. Leping koos lisadega, mis on lepingu lahutamatud osad, moodustavad ühtse ja tervikliku lepingu, mis asendab kõiki samade poolte vahel varem sama lepinguobjekti suhtes sõlmitud mistahes suulisi või kirjalikke kokkuleppeid.

# 2. Lepingu objekt

## 2.1. Lepingu objektiks on pooltevahelised suhted, mis tekivad tellija poolt tellitud **Selisoo servaalade veerežiimi taastamistööd,** edaspidi **töö,** tegemisel töövõtja poolt töövõtja tööjõu ja tehniliste vahenditega.

2.2. Lepinguga tellija tellib ja töövõtja kohustub teostama töölepinguga kokkulepitud tingimustel ja korras.

2.3. Töö peab vastama hankedokumentides esitatud nõuetele.

# 3. Tellija õigused ja kohustused

3.1. Tellijal on õigus:

3.1.1. kontrollida töövõtja poolt tehtavate tööde kvaliteeti ning anda korraldusi esinevate rikkumiste kõrvaldamiseks;

* + 1. tööde vahetute teostajate ja alltöövõtjate kvalifikatsioonis kahtlemise korral peatada nende tegevus lepingu raames kuni asjaolude väljaselgitamiseni;
    2. kasutada õiguskaitsevahendeid (sh. taganeda lepingust või öelda leping üles), samuti nõuda lepingus sätestatud juhtudel leppetrahve, kui töövõtja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, tellitud töödest, samuti kui töövõtja ei täida või täidab mittevastavalt muid endale lepinguga võetud kohustusi;

3.1.4. peatada tööd tööobjektil, kui töövõtja ei pea kinni õigusaktidest, lepingust või tellija poolt kehtestatud keskkonna- ja ohutusnõuetest, kuni rikkumiste kõrvaldamiseni;

3.1.5. peatada tööd perioodiks, mil looduslikud tingimused (suur tuleoht, liigniiskus, teede lagunemine jms.) ei võimalda tööde teostamist. Tööde peatamiseks ja jätkamiseks väljastab tellija töövõtjale teate e-posti teel, kusjuures teade loetakse kättesaaduks 1 (ühe) kalendripäeva möödumisel saatmisest;

3.1.6. peatada koheselt tööd täiendava etteteatamiseta keskkonnakaitselistel kaalutlustel, ebasobivate ilmastikutingimuste korral või ebasobiva tehnika või valede töövõtete kasutamisel.

3.1.7. muuta kokkuleppel töövõtjaga tööde mahtusid kuni 15% ulatuses lepingu maksumusest, kui see osutub tööde teostamise käigus vajalikuks;

3.1.8. mõõta teostatud tööde mahtusid üle töövõtja juuresolekul. Kui osutub vajalikuks teostada

täiendavaid mõõtmisi töövõtja mittenõuetekohasest tegevusest tingituna, siis täiendava mõõtmise maksumus peetakse kinni töövõtjale makstavast tasust.

3.2. Tellijal on kohustus:

3.2.1. kontrollida töö käigus regulaarselt keskkonna- ja ohutusnõuetest kinnipidamist;

3.2.2. vajadusel märgistada nähtavalt tööobjekti piirid, kui need ei ole arusaadavate looduslike piiridega määratavad;

3.2.3. anda töövõtjale vajalikku informatsiooni, mis on vajalik töö kohaseks teostamiseks;

3.2.4. võtta teostatud tööd aktiga vastu töövõtja esindaja juuresolekul. Tellijal on õigus tööd aktiga vastu võtta töövõtja esindaja juuresolekuta, kui töövõtjaga on tööde vastuvõtmise aeg ja koht kokku lepitud, kuid töövõtja esindaja ei ole ilmunud kohale;

3.2.5. tasuda töövõtjale õigeaegselt ja kvaliteetselt teostatud tööde ees.

**4. Töövõtja õigused ja kohustused**

4.1. Töövõtjal on õigus:

4.1.1. saada tellijalt tähtaegselt ja nõuetekohaselt tehtud töö eest kokkulepitud tasu;

4.1.2. teha tellijale ettepanekuid tööde korralduse muutmiseks.

4.2. Töövõtjal on kohustus:

4.2.1. töötada tähtaegselt ja kvaliteetselt ning informeerida tellijat tööde või lisatööde hilinemisest ja hilinemise põhjustest;

4.2.2. töötada vastavalt käesoleva lepinguga kokkulepitud tingimustele ning tellija poolt esitatud juhistele ja informatsioonile;

4.2.3. teostada tööd, sealhulgas tööobjekti muutmisest tuleneda võivad lisatööd, pakkumuses toodud hindadega;

4.2.4. tutvustada oma töötajatele ja kinni pidada RMK keskkonnanõuetest, ohutusnõuetest, töötervishoiu ja tööohutuse õigusaktidest ning objekti omapära arvestavatest nõuetest (liikide ja kooslustega seotud piirangud jms.),

4.2.5. mitte lubada töid teostada isikutel, kes ei ole tutvunud lepingu punktis 4.2.4. nimetatud juhendite ja nõuetega:

4.2.6. mitte üle anda käesoleva lepingu alusel saadud õigusi ja kohustusi kolmandale isikule (alltöövõtjale) ilma tellija kirjaliku nõusolekuta;

4.2.7. alustada töödega looduskaitseliste või muude tööalaga seotud õiguslike piirangute puudumisel ja soodsate ilmastikuolude korral esimesel võimalusel, kuid mitte hiljem kui 2 nädalat pärast tellija poolt edastatud sellekohast teadet. Soodsate ilmastikuolude all peetakse eelkõige silmas tingimusi, mis võimaldavad töid teostada minimaalse pinnasekahjustusega ja valdavalt tuleohutult;

4.2.8.tagada kasutatavate juurdepääsuteede nõuetekohane sõidetavus ning tööde lõppedes taastada kasutatud teede ning muude juurdepääsuna kasutatud maa-alade ehituse-eelne seisukord;

4.2.9. taastada tööde käigus lõhutud piirimärgid või muud objektid;

4.2.10. tagada kõigi oma töötajate varustatus tööks vajalike ning kaasaegsete töökaitsevahenditega (turvavarustus ja isikukaitsevahendid) ning tagada töötajate instrueerimine töökaitsevahendite ja ohutute töövõtete kasutamise osas;

4.2.11. paigaldada tellija nõudmisel töid teostavale tehnikale positsioneerimise riist- ja tarkvara (GPS) seadme ja võimaldama tellija esindajal juurdepääsu seadme jälgimise tarkvarale. Positsioneerimise riist- ja tarkvara teenuse pakkuja peab võimaldama RMK-le andmete kätte saamise masinloetava liidese (API) kaudu, et jälgida objektil töid teostavate masinate asukohta ja liikumist reaalajas ning sõitude ajalugu. Süsteem peab suutma fikseerida läbitud teekonda ja tööaega, koostama faili nende teekonnast ja tööajast kalendripäevapõhiselt ja olema tellijale elektrooniliselt kättesaadav;

4.2.12. saata kolme kalendripäeva jooksul tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;

4.2.13. järgida õigusakte ja teha kõik endast olenev, et vältida metsa tervisliku seisundi ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;

4.2.14. kanda vastutust igasuguse hooletuse eest, mis tõi kaasa loodusobjekti, kasvava metsa või pinnase kahjustamise;

4.2.15. täita tuleohutuse nõudeid ning tulekahju puhkemisel või lõhkelaengu leidmisel informeerida koheselt Päästeameti häirekeskust (tel. 112) ja tellijat;

4.2.16. informeerida lepingu täitmist takistavate asjaolude ilmnemisel koheselt tellija esindajat;

4.2.17. esitama tellijale hiljemalt lepingu täitmise alustamise ajaks selleks ajaks teadaolevate lepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta;

4.2.18. esitama tellijale punktis 4.2.17 nimetatud teabe ka iga alltöövõtja kohta, kes osaleb lepingu täitmisel ja kelle kohta pole hankijale lepingu täitmise alustamise ajaks punktis 4.2.17. nimetatud teavet esitatud;

4.2.19. esitama tellijale andmed lepingu selle osa suuruse ja iseloomu kohta, mille suhtes ta kavatseb ta sõlmida alltöövõtulepinguid koos kavandatavate alltöövõtjate nimede, kontaktandmed ja teabega nende seaduslike esindajate kohta.

*ja juhul, kui hankemenetluses tugineti kvalifitseerimise tingimuste vastavuse tõendamiseks teis(t)e ettevõtja(te) vahenditele, siis:*

4.2.20. tagama, et lepingut täidavad proportsionaalselt vastavas osas töövõtja ülesandel alljärgnev(ad) isik(ud), kelle kvalifikatsioonile on töövõtja hankemenetluses kvalifitseerimisandmete esitamisel tuginenud, alljärgnevalt:

|  |  |  |  |  |
| --- | --- | --- | --- | --- |
| Jrk nr | Nimi | Registrikood/  isikukood | Vahendid, mille osas tugineti kvalifitseerimisel (kirjeldada) | Roll lepingu täitmisel vastavalt vahenditele, mille osas tugineti kvalifitseerimisel (kirjeldada) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*\*vajadusel lisada ridu*

**5. Töö üleandmine ja vastuvõtmine**

5.1. Töövõtja annab tellijale lõplikult valmis töö üle hiljemalt **15. november 2024.**

5.2. Pooled võivad kokku leppida tehtud tööde etapiviisilises vastuvõtmises. Seda ei loeta tööde lõplikuks üleandmiseks tellijale ega tööde osas riisiko üleminemiseks tellijale.

5.3. Tellija on kohustatud hiljemalt 14 (neljateistkümne) kalendripäeva jooksul peale töö lõpetamise teate saamist tööobjekti üle vaatama.

5.4. Pooled vormistavad tööde vastuvõtmise akti peale tööobjekti ülevaatamist ning töö kvaliteedi hindamist hiljemalt 7 (seitsme) kalendripäeva jooksul.

5.5. Tööde vastuvõtmise aktile kirjutavad alla poolte esindajad.

5.6. Pärast töö vastuvõtmist tellija poolt on töövõtjal õigus lepinguga kokkulepitud tasule.

5.7. Töövõtja annab töödele garantii tähtajaga kaks aastat arvates töö vastuvõtmise akti allkirjastamisest tellija poolt.

5.8. Töö teostamise ja garantiiaja kestel ilmnenud või tekkinud, töövõtja poolt või tema korraldusel teostatud tööde lepingutingimustele mittevastavused kõrvaldab töövõtja omal kulul viivitamatult pärast nende avastamist tellija poolt ja vastava teate saatmist töövõtjale. Tellija kohustub garantiitöö üle vaatama 14 (neliteist) tööpäeva jooksul.

5.9. Mittevastavuse kõrvaldamise tähtaeg lepitakse poolte poolt kokku kahepoolselt allkirjastatud garantiiaktis peale tööde mahu hindamist töövõtja poolt.

5.8. Tellija esitab töövõtjale oma pretensioonid seoses töö mittevastavusega lepingule 10 (kümne) tööpäeva jooksul arvates mittevastavuse avastamisest tellija poolt.

5.9. Töövõtja on kohustatud reageerima tellija pretensioonile töö puuduste kohta 3 (kolme) tööpäeva jooksul arvates tellija vastava pretensiooni saamisest.

5.10. Kui töövõtja keeldub punktis 5.7 nimetatud aktile alla kirjutamast või ei kõrvalda eeltoodud mittevastavusi õigeaegselt, on tellijal õigus eeltoodud mittevastavused ise kõrvaldada ning töövõtja on kohustatud tellijale hüvitama kõik nimetatud mittevastavuste kõrvaldamisega seonduvad kulud vastavalt tellija poolt esitatud arvetele. Töövõtja tasub nimetatud arved 15 (viieteistkümne) kalendripäeva jooksul.

5.11. Garantiitööde üleandmisel vormistab töövõtja vastava akti, olles eelnevalt teostatud töö üle vaadanud. Sõltumata teostatud töö iseloomust, kontrollib ja annab teostatud tööd tellijale üle töövõtja esindaja. Tellija ei võta vastavaid töid vastu töövõtja alltöövõtjalt.

**6. Töövõtjale makstav tasu**

6.1. Tellija maksab töövõtjale töö teostamise eest tasu (Hinnale lisandub käibemaks. Töövõtjale makstav tasu võib suureneda või väheneda tingituna töömahtude suurendamisest (lisatööde tellimisest) või vähendamisest tellija poolt või tegelikult teostatud ja aktiga vastuvõetud tööde mahtude suurenemisest või vähenemisest võrreldes algselt ettenähtud mahtudega. Töömahtude muutus toob endaga kaasa lepingu kogumaksumuse muutuse.

6.2. Pärast kokkuveotööde lõpetamist tasub Tellija  nõuetekohaselt varutud, kokku veetud ja ladustatud metsamaterjali eest 80% ladustatud metsamaterjali mahu järgi arvestatud summast. Lõplik arveldus tehakse täpsemate mõõtmisandmete selgumisel pärast ladustatud metsamaterjali väljavedu ja turustamist tellija poolt (kuid mitte hiljem kui kaksteist kuud pärast tööde vastuvõtmise akti allkirjastamist poolte poolt).

5.3.Teostatud tööde mahtude erinevuse puhul ettenähtud mahtudest tasutakse töövõtjale tegelike vastu võetud mahtude järgi.

6.4. Tellija tasub tehtud tööde eest töövõtja poolt esitatud arve(te) alusel.

6.5. Arve esitamise aluseks on poolte poolt allkirjastatud tööde vastuvõtmise akt.

6.6. Maksed sooritatakse tellija poolt töövõtja pangakontole. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.

6.7. Tellija tasub töövõtjale 14 (neljateistkümne) kalendripäeva jooksul alates töövõtja poolt arve väljastamise kuupäevast.

6.8. Tellijal on õigus kinni pidada tasu vaegtööde olemasolul vaegtööde maksumuse ulatuses kuni vaegtööde täieliku teostamiseni.

6.9. Töövõtja poolt kohustuste mittenõuetekohase täitmise korral on tellijal õigus alandada tööde eest tasumisele kuuluvat tasu (ebakvaliteetne töö, pinnase lõhkumine jne). Tasu alandamine toimub võlaõigusseaduse § 112 sätestatud korras.

**7. Poolte vastutus**

7.1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.

7.2. Juhul, kui töövõtja viivitab töö teostamisele asumisega, töö teostamisega või valmis töö lõpliku üleandmisega üle lepingu ja/või graafikuga kokkulepitud tähtaja on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale makstavast tasust töö teostamisele asumisega või valmis töö lõpliku üleandmisega iga viivitatud kalendripäeva eest, kuid kokku mitte rohkem kui 30 (kolmkümmend)% töövõtjale makstavast tasust. Tellijal on õigus töö eest tasumisel teostada tasaarvestus ja vähendada töövõtjale makstavat tasu leppetrahvi summa võrra.

7.3. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.

7.4. Juhul, kui tellija viivitab töövõtjale tasu maksmisega üle kokkulepitud tähtaja, on töövõtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasumisega viivitatud summast.

7.5. Juhul, kui tellijal on pretensioone tööde suhtes, mis on tekkinud töövõtja vastutusel, määrab tellija töövõtjale tähtaja puuduste kõrvaldamiseks. Juhul, kui puudusi ei kõrvaldata nimetatud tähtajaks või puudusi ei ole võimalik kõrvaldada, on tellijal õigus nõuda hinna alandamist tehtud kahju ulatuses või vähendada lepingu mahtu ning samuti õigus nõuda tekitatud kahju hüvitamist muul moel või leping ennetähtaegselt üles öelda.

7.6. Juhul, kui tellijal tekib pretensioone töövõtja keskkonnaalase käitumise osas, akteerib ta selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.

7.7. Juhul, kui töövõtja on oma õigusi ja kohustusi üle andnud kolmandatele isikutele (alltöövõtjatele) ilma tellija kirjaliku nõusolekuta on tellijal õigus töövõtjaga sõlmitud leping ennetähtaegselt üles öelda.

7.8. Juhul, kui töövõtja ei nõustu tellija pretensioonidega, võib ta nõuda ekspertiisi määramist. Ekspertiisi kulud kannab töövõtja. Juhul, kui ekspertiis tõestab tellija pretensioonide alusetust, on töövõtjal õigus ekspertiisi kulud tellijalt sisse nõuda.

7.9. Töövõtja on kohustatud tellijale hüvitama kahjud ja kulud, mida tellija on kandnud seoses töövõtja poolt keskkonna, sealhulgas metsa ja pinnase kahjustamisega.

7.10. Juhul kui tellija on esitanud leppetrahvi või kahju hüvitamise nõude töövõtjale, ei ole kohustatud tellija tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.

**8. Lepingu rikkumise vabandatavus**

* 1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma (vääramatu jõud, VÕS § 103). Nimetatud asjaolud peavad olema tõendatavad ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist. Lepingus mõistetakse vääramatu jõuna Riigikogu või valitsuse õigusakti,  ülestõusu, üldstreiki, massilisi rahutusi, sõda, loodusõnnetust, tormikahjustust, metsatulekahju, metsade sulgemist tuleohu tõttu, teede (sh metsateede) kasutamise piiramist või keelamist poolte asukoha haldusüksuses ja muid asjaolusid, mis oluliselt ja vääramatult takistavad lepingu täitmist ning muid lepingus loetlemata asjaolusid, mida mõlemad pooled aktsepteerivad vääramatu jõuna.

8.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamisesamas saates kirja ka kirjalikku taasesitamist võimaldavas vormis.

1. **Lepingu kehtivus, lõppemine ja lõpetamine** 
   1. Leping jõustub allkirjastamisest poolte poolt ja kehtib kuni [Vali kuupäev] ja/või kuni kõikide lepinguliste kohustuste täitmiseni mõlema poole poolt.
   2. Lepingu korralise ülesütlemise õigus on ainult tellijal. Tellija võib lepingu mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajaduse teenuse järele. Tellija teavitab töövõtjat sellest kalendripäeva ette. Lepingu lõpetamine ei muuda kehtetuks lepingu alusel sõlmitud tellimusi.
   3. Tellijal on õigus leping ilma etteteatamisajata ja eelnevalt hoiatamata ennetähtaegselt üles öelda, kui:
      1. töövõtja on muutunud maksejõuetuks või tema suhtes on algatatud pankroti- või likvideerimismenetlus;

9.2.2. töövõtja on korduvalt (vähemalt kaks korda) jätnud täitmata lepinguga võetud kohustused;

9.2.3 tellija on rakendanud korduvalt (vähemalt kaks korda) lepinguga sätestatud sanktsioone;

9.2.4. tellija on esitanud töövõtjale korduvalt (vähemalt kaks korda) pretensioone keskkonnalase käitumise kohta;

9.2.5. töövõtja on lepingut täites toime pannud keskkonnaalase või muu õigusrikkumise;

9.2.6. töövõtja või töövõtja töötaja omastab või teeb katse ebaseaduslikult omastada puitu;

9.2.7. töövõtja on oma õigusi ja kohustusi üle andnud kolmandatele isikutele (alltöövõtjatele) ilma tellija kirjaliku nõusolekuta.

* 1. Lepingu ennetähtaegse lõpetamise korral, välja arvatud Töövõtjast tulenevast asjaolust tingituna, on töövõtjal õigus nõuda tasu Lepingu lõpetamise hetkeks nõuetekohaselt teostatud ning Tellijale juba üle antud tööde eest, kui Pooled ei ole kokku leppinud teisiti.
  2. Tellijal ei ole Lepingu ennetähtaegse lõpetamise korral tööde eest tasumise kohustust juhul, kui Lepingu lõpetamise tingis töövõtjast tulenev asjaolu.
  3. Kui töö tegemise käigus selgub, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrvaldamine ülesandeks kolmandale isikule töövõtja arvelt.

9.3. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepitud tasu maksmata lepingust ühepoolselt taganeda ja nõuda sisse lepinguga ettenähtud leppetrahv ning tekitatud kahju.

9.3. Tellijal on õigus taganeda lepingust, kui töödega ei ole alustatud enam kui 14 (neliteist) kalendripäeva jooksul pärast lepingu punktis 4.2.7. toodud teate edastamist.

1. **Poolte esindajad ja kontaktandmed**
   1. Tellija määrab oma esindaja juhendama tööde teostamist, töövõtjale vajaliku informatsiooni andmiseks ning tööde kvaliteedi kontrollimiseks.
   2. Tellija esindajad on RMK looduskaitseosakonna [Sisesta ametinimetus] [Sisesta eesnimi ja perekonnanimi], tel [Sisesta number], e-post [Sisesta e-post].
   3. Töövõtja esindaja on tel , e-post

**11. Teadete edastamine**

* 1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
  2. E-kirjaga edastatud teated peetakse kättesaaduks alates teate edastamisele järgnevast tööpäevast.
  3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.

**12. Lõppsätted**

12.1 Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.

12.2. Lepingu raames tehtavad tööd on rahastatud Euroopa Ühtekuuluvusfondi poolt. Lepingu esitamist toetuse andjale ei loeta konfidentsiaalsusnõuete rikkumiseks ega asutusesiseseks kasutamiseks tunnistatud teabe avaldamiseks.

12.3. Kõik lepingu lisad või muudatused on kehtivad juhul, kui need on vormistatud kirjalikult. Need peavad sisaldama selgesõnalist viidet lepingule ja olema mõlema poole volitatud esindaja poolt alla kirjutatud. Muudatused ja täiendused jõustuvad pärast allakirjutamist mõlema poole poolt või poolte poolt kirjalikult määratud tähtajal.

12.4. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.

12.5. Leping on allkirjastatud digitaalselt.

**Poolte andmed ja allkirjad**

# Tellija Töövõtja

Riigimetsa Majandamise Keskus

Lääne-Viru maakond Haljala vald Registrikood

Mõisa/3, Sagadi küla 45403

Registrikood 70004459 Tel

E-post

RMK looduskaitseosakond

Rõõmu tee 7, Tartu 51013

Tel 50 38556

E-post: kullike.kuusik@rmk.ee

(allkirjastatud digitaalselt) (allkirjastatud digitaalselt)

Küllike Kuusik

Lisa 1

töövõtulepingu nr

3-6.11/ juurde

KINNITATUD

RMK juhatuse 15.03.2022

otsusega 1-32/18

**RMK keskkonnanõuded mootorsõidukite ja saagidega töötamisel**

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

KINNITATUD

RMK juhatuse 29.08.2023

otsusega 1-32/44

**RMK nõuded isikukaitsevahendite kasutamiseks**

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema mobiiltelefon ja tähtaegne esmaabipakk.
   3. Kettsaega, võsasaega ja trimmeriga töötamisel peab tööobjektil kaasas olema mobiiltelefon ja tähtaegne esmaabipakk.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tähtaegset tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |

Lisa 3  
RMK ja …….  
vahelise [Vali kuupäev] lepingu nr   
juurde

**ANDMETÖÖTLUSE TINGIMUSED VOLITATUD TÖÖTLEJALE**

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab **…….** (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus …….

[Vali sobiv][Vali sobiv]